Benvolgudes famílies,

Finalment, després de resoldre totes les incidències que han retardat el tancament econòmic del projecte *Passa’l*, us n’oferim les dades definitives:

* Hi han participat **286 alumnes**, aproximadament el **79%** del total de l’Escola.
* S’han reutilitzat **1.213** llibres d’un total de 2.493 possibles, és a dir, el **50%**. Amb un cost mitjà de **25** €/llibre, ha suposat per al conjunt de les famílies un estalvi de **30.325 € !!** i una mitjana de **4** llibres reutilitzats/alumne-a.
* El **fons social** ha permès el finançament dels llibres de **8 famílies**.
* Els dos rebuts d’import idèntic, que us arribaran els mesos de **desembre i gener**, oscil·laran **entre els 37 i els 64 euros cada rebut**. Aquestes quantitats depenen del nombre de llibres que cada curs utilitza i de les diferents incidències particulars que s’han registrat. En alguns casos puntuals aquesta xifra podria ser menor.
* A la darrera Assemblea General de l’AMPA es va aprovar la proposta d’utilitzar part del **romanent del projecte *Passa’l* per retornar-ho a les famílies** i rebaixar una mica més les quotes. S’hi han destinat **742 euros**. La resta del romanent es reserva únicament per a imprevistos i reposicions del *Passa’l*.

Perquè pugueu valorar l’estalvi econòmic que ens suposa el *Passa’l* us donem, com a referència, els preus totals dels llibres nous per a cada nivell, segons ABACUS:

* Total llibres **1r ESO: 248 €/alumne-a**
* Total llibres **2n ESO: 218 €/alumne-a**
* Total llibres **3r ESO: 247 €/alumne-a**
* Total llibres **4t ESO: un màxim de 190 €/alumne-a**, segons nivells d’idiomes i optatives.

Moltes gràcies novament per la vostra participació. Creiem que l’èxit d’aquesta segona edició ens permetrà intentar consolidar el projecte i generalitzar-lo de cara al curs vinent. Per a qualsevol dubte, o **si preferiu fer el pagament dels rebuts per un altre sistema,** us podeu adreçar a ampa.passal@gmail.com , sobretot, **abans de l’1 de desembre**.

Salutacions cordials,

 L’AMPA Escola Els ARCS

Barcelona, 20 de novembre de 2014.